open-index/open-wikipedia-markdown huggingface dataset:
Μητροπολίτης Σισανίου και Σιατίστης Αντώνιος

Ο  **Μητροπολίτης Σισανίου και Σιατίστης Αντώνιος (Κόμπος)** (Άργος, 1920 - Πτολεμαΐδα, 17 Δεκεμβρίου 2005) ήταν Έλληνας θεολόγος και ιεράρχης, ο οποίος διετέλεσε μητροπολίτης Σισανίου και Σιατίστης από το 1974 έως τον θάνατό του το 2005.

Γεννήθηκε το 1920 στο Άργος Αργολίδος. Υπήρξε απόφοιτος της Μαρασλείου Παιδαγωγικής Ακαδημίας Αθηνών και της Θεολογικής Σχολής του Πανεπιστημίου Αθηνών.

Κάτοχος μεγάλης θεολογικής παιδείας, συμπλήρωσε της σπουδές του στα Πανεπιστήμια Οξφόρδης και Παρισίων. Διετέλεσε καθηγητής και Διευθυντής των Εκκλησιαστικών Σχολών Κορίνθου, Κατερίνης, Ξάνθης και Λαμίας. Στις 3 Δεκεμβρίου 1967 χειροτονήθηκε διάκονος από τον Μητροπολίτη Ξάνθης Αντώνιο και την επομένη ημέρα έγινε η εις πρεσβύτερον χειροτονία του. Κατά τα έτη 1971-1974 υπηρέτησε ως ιεροκήρυκας στην Ιερά Μητρόπολη Αιτωλίας και Ακαρνανίας. Στις 23 Μαΐου 1974 εξελέγη από την Ιεραρχία της Εκκλησίας της Ελλάδος, Μητροπολίτης Σισανίου και Σιατίστης. Η χειροτονία του τελέσθηκε στις 26 Μάϊου στον Ιερό Καθεδρικό Ναό των Αθηνών.

Ως μητροπολίτης έγινε γνωστός για τον λιτό βίο του. Ο ίδιος δήλωνε πως διδάχθηκε τον ασκητικό βίο του μοναχού από τον πνευματικό του πατέρα, τον Θρακιώτη Μητροπολίτη Κορίνθου Μιχαήλ (τον μετέπειτα Αρχιεπίσκοπο Αμερικής). Τα μέσα μαζικής επικοινωνίας χαρακτήριζαν τον Αντώνιο «δεσπότη των ΚΤΕΛ» και «δεσπότη των τρόλεϊ» επειδή δεν διέθετε αυτοκίνητο και χρησιμοποιούσε τα δημόσια μέσα μεταφοράς. Μεγάλο υπήρξε το πνευματικό και κοινωνικό του έργο στην επισκοπή του και γι'αυτό ήταν ιδιαίτερα αγαπητός ως κληρικός.

Εξέδωσε θεολογικά έργα, ενώ δημοσίευσε βιβλιοκρισίες και άρθρα σε διάφορα περιοδικά.

Απεβίωσε στις 17 Δεκεμβρίου 2005 από καρκίνο στο Μποδοσάκειο Νοσοκομείο Πτολεμαΐδας.

## Παραπομπές

## Βιβλιογραφία
«*Ὁ Μοναχὸς καὶ Φιλομόναχος Ἐπίσκοπος*», ἔκδοση Ἱερᾶς Μονῆς Κοιμήσεως Θεοτόκου Μικροκάστρου Σιατίστης, ἔκδ. α' 2005

## Εξωτερικοί σύνδεσμοι
* Αντώνιος (Κόμπος) Μητροπολίτης Σισανίου και Σιατίστης
* Αντώνιος Σιατίστης “ο Ασκητής της πόλης”
* Ένας δεσπότης πάνω στην καρότσα αγροτικού

Κατηγορία:Μητροπολίτες Σισανίου και Σιατίστης
Κατηγορία:Εκκλησιαστικοί συγγραφείς
Ορθόδοξο Ελληνικό Εκπαιδευτήριο Πέτρου Μουμτζή

Το **Ορθόδοξο Ελληνικό Εκπαιδευτήριο Πέτρου Μουμτζή** ήταν ιδιωτικό σχολείο στην Κωνσταντινούπολη 

## Ίδρυση
Το **Ορθόδοξο Ελληνικό Εκπαιδευτήριο Πέτρου Μουμτζή** ιδρύθηκε το 1901 από τον Πέτρο Μουμτζή. Βρισκόταν στο Σταυροδρόμι, στην περιοχή Παπάζ-Κιοπρού, στα όρια με τα Ταταύλα. Στεγαζόταν σε ένα σπίτι το οποίο διέθετε πέντε δωμάτια και ανήκε στην ιδιοκτησία του Φ. Μ. Χρηστίδη. Ο Πέτρος Μουμτζής ανήκε στην οργάνωση Κωνσταντινουπόλεως και είχε σαν αποστολή του την απόσπαση Ελλήνων μαθητών από τα καθολικά σχολεία. 

## Παραπομπές


## Πηγές
*Σωτήρης Παλάσκας, Η ελληνική εκπαίδευση στην Κωνσταντινούπολη των αρχών του 20ου αιώνα: οι δημοτικές και αστικές σχολές αρρένων και οι αντίστοιχες μικτές (1900-1915),εκδ.Αφοί Κυριακίδη, Θεσσαλονίκη, 2001, σελ.143
Κατηγορία:Εκπαίδευση στην Κωνσταντινούπολη
Ελληνογαλλικό Εκπαιδευτήριο Ν.Δ.Μέλα

Το **Ελληνογαλλικό Εκπαιδευτήριο Ν.Δ.Μέλα** ήταν ιδιωτικό εκπαιδευτήριο στην Κωνσταντινούπολη.

## Ίδρυση
Η σχολή ιδρύθηκε από τον Ν. Δ. Μέλα το 1884. Βρισκόταν στο Σταυροδρόμι, στην ενορία Εισοδίων της Παναγίας και από το 1914 στεγαζόταν σε νέο κτήριο. Είναι η μοναδική πολυτάξια μικτή σχολή στην Κωνσταντινούπολη, δηλαδή η μοναδική σχολή όπου συνδιδάσκονται αγόρια και κορίτσια μέχρι και την 7η τάξη.

## Ανθρωπογεωγραφία του σχολείου
Έμποροι είναι το 29, 1% των γονέων των μαθητών και το 25,3% υπάλληλοι. Η σχολή έχει την καλύτερη αναλογία μαθητών ανά δάσκαλο (από 15 έως 9,2) 
## Οικονομικά
Οι μισθοί του διδακτικού προσωπικού ήσαν οι χαμηλότεροι εντός της Αρχιεπισκοπής. Τα μισά εκ των εσόδων του σχολείου χρησίμευαν για την κάληψη των δαπανών του προσωπικού. Ο Α΄ Παγκόσμιος Πόλεμος είχε σημαντικό αντίκτυπο στο σχολείο, καθώς εκείνη την περίοδο μειώθηκε ο αριθμός των μαθητών του. Παράλληλα, η μεταφορά του σχολείου σε άλλο κτίριο οδήγησε σε αύξηση των εξόδων του.

## Παραπομπές


## Πηγές

* 

Κατηγορία:Εκπαίδευση στην Κωνσταντινούπολη
Ζακ Σαντέρ

Ο **Ζακ Σαντέρ** (γεννήθηκε στις 18 Μαΐου του 1937) είναι Λουξεμβουργιανός πολιτικός.

## Παραπομπές



Κατηγορία:Λουξεμβούργιοι πολιτικοί
Κατηγορία:Πρωθυπουργοί του Λουξεμβούργου
Κατάλογος επεισοδίων του Agents of S.H.I.E.L.D.

Το *[[Agents of S.H.I.E.L.D.]]* είναι μια Αμερικάνικη τηλεοπτική σειρά, η οποία δημιουργήθηκε για το ABC από τους Τζος Γουίντον, Τζεντ Γουίντον και Μορίσσα Τανσαροέν, βασισμένη στον οργανισμό S.H.I.E.L.D. (Strategic Homeland Intervention, Enforcement and Logistics Division) των Marvel Comics , ένα φανταστικό οργανισμό κατασκοπείας σε έναν κόσμο που κατοικείται με υπερήρωες και πολλά υπερφυσικά φαινόμενα. Η σειρά παράγεται από τα ABC Studios, την Marvel Television και την Mutant Enemy και είναι μέρος του Κινηματογραφικού Σύμπαντος της Marvel και μοιράζεται την ίδια χρονική συνέχεια με τις ταινίες. Περιστρέφεται γύρω από τον χαρακτήρα του Φιλ Κόλσον, με τον Κλαρκ Γκρεγκ να επαναλαμβάνει το ρόλο του από την σειρά ταινιών. Η σειρά ανανεώθηκε για τρίτη σεζόν στις 7 Μαΐου 2015, και άρχισε την προβολή το Σεπτέμβριο του 2015 ως μέρος της σεζόν 2015 με 16. Μέχρι τις 12 Μαΐου 2015, 44 επεισόδια της σειράς *Agents of S.H.I.E.L.D.* προβλήθηκαν, με την ολοκλήρωση της δεύτερης σεζόν.

## Επισκόπηση σειράς

## Επεισόδια
### 1ος κύκλος (2013–14)

## Παραπομπές

Κατηγορία:Επεισόδια του Agents of S.H.I.E.L.D.
Agents
Συΐδες

Οι **συΐδες** (επιστ. ονομ.: *Suidae*) είναι μια βιολογική οικογένεια στην οποία ανήκουν τα γουρούνια. Εκτός από τα πολυάριθμα απολιθώματα, γύρω στα δεκαέξι σωζόμενα είδη είναι αναγνωρίσιμα σήμερα, τα οποία κατατάσσονται σε τέσσερις έως οχτώ γένη. Η οικογένεια περιλαμβάνει το οικόσιτο γουρούνι (*Sus scrofa domesticus ή Sus domesticus*), εκτός από πολλά είδη άγριων χοίρων, όπως ο Αγριόχοιρος (*Sus scrofa scrofa*), ο Ελαφόχοιρος (*Babyrousa babyrussa*), ο Φακόχοιρος (*Phacochoerus aethiopicus*), ο Κόκκινος ποταμόχοιρος (*Potamochoerus porcus*) και ο Ποταμόχοιρος των θάμνων (*Potamohoerus Larvatus*) . Όλοι οι **συΐδες** είναι ντόπιοι στον Παλαιό Κόσμο, κυμαινόμενοι στην Ασία και τα νησιά της, την Ευρώπη και την Αφρική. Ο οδοντικός τύπος τους είναι ο εξής: \tfrac{3.1.4.4}{3.1.1.4}

Στην Ελλάδα απαντά το αγριογούρουνο ή αγριόχοιρος (*Sus scrofa*).

## Εξωτερικοί σύνδεσμοι
* 
*
Δημοτική/Αστική Σχολή Εθνικού Ορφανοτροφείου στην Πρίγκηπο

Η **Δημοτική/Αστική Σχολή Εθνικού Ορφανοτροφείου στην Πρίγκηπο** ήταν επαγγελματική σχολή στην Κωνσταντινούπολη.

## Ίδρυση
Το Εθνικό Ορφανοτροφείο ιδρύθηκε το 1853 στην περιοχή του Επταπυργίου και το 1903 μεταφέρθηκε στην Πρίγκηπο. 
## Οργάνωση
Το ίδρυμα παρείχε επαγγελματική εκπαίδευση στους τρόφιμους του ορφανοτροφείου, καθιστώντας τη Σχολή του Ορφανοτροφείου τη μόνη του είδους σε όλη την Κωνσταντινούπολη. Από την γ' τάξη ξεκινούσε η θεωρητική και πρακτική διδασκαλία των τεχνών και ολοκληρωνόταν σε σε  έξι χρόνια. Ο απόφοιτος είχε τη δυνατότητα να παραμείνει άλλα δύο ή τρία χρόνια και να εξασκηθεί στην τέχνη του.Υπήρχε ξυλουργείο, σιδηρουργείο, ραφείο, υποδηματοποιείο, και δυνατότητα εκμάθησης κάποιου μουσικού οργάνου. Δεν διδάσκονταν ξένες γλώσσες (γαλλικά και τουρκικά) θεωρούμενες προφανώς άχρηστες για τον επαγγελματικό στίβο που θα ακολουθούσαν τα ορφανά παιδιά.

## Παραπομπές


## Πηγές
*

Πριγκιπο
Πριγκιπο
Πριγκιπο
Πριγκιπο
Πριγκιπο
Κατηγορία:Πρίγκηπος
Ιωάννης Μοάτσος

Ο **Ιωάννης Μοάτσος** ήταν Έλληνας παράγοντας, πρόεδρος του Παναθηναϊκού Αθλητικού Ομίλου και πολιτικός, στενός συνεργάτης του στρατιωτικού και πρωθυπουργού Νικόλαου Πλαστήρα.

Διετέλεσε Αντιπρόεδρος και Πρόεδρος του συλλόγου τα έτη 1952-1961, από τους μακροβιότερους στην ιστορία του. Επί των ημερών του ανεγέρθηκαν τα δυο πέταλα στο γήπεδο της Λεωφόρου και κατασκευάστηκε στο χώρο το πρώτο κλειστό γήπεδο στην Ελλάδα.

## Σύνδεσμοι
* Όλοι οι πρόεδροι του ΠΑΟ 

Κατηγορία:Έλληνες πολιτικοί
Κατηγορία:Πρόεδροι ΠΑΟ
Λευτέρης Φυσικόπουλος

Ο **Λευτέρης (Μπέμπης) Φυσικόπουλος** ήταν Έλληνας ποδοσφαιριστής, ο οποίος αγωνιζόταν ως μέσος και έγινε γνωστός με την ομάδα του Άρη Θεσσαλονίκης, κατακτώντας το πρώτο μεταπολεμικό πρωτάθλημα Ελλάδος.

## Καριέρα
Ο Φυσικόπουλος αγωνιζόταν στο αριστερό πλευρό της μεσαίας γραμμής και ήταν γνωστός για την ταχύτητα του. Το 1945 μετακόμισε στην Θεσσαλονίκη από τις Σέρρες και έπαιξε στα τρία πρώτα παιχνίδια της τελικής φάσης του πρωταθλήματος, δημιουργώντας το νικητήριο γκολ του Άγγελου Βασιλειάδη στον εντός έδρας αγώνα κατά του Ολυμπιακού, βοηθώντας τον Άρη πανηγυρίσει τον τίτλο του πρωταθλητή.

Υπήρξε βασικός στην ομάδα του Άρη που αγωνίστηκε στο πασχαλινό τουρνουά Αθηνών του 1946, η οποία ηττήθηκε από τον Ολυμπιακό με 1-0, κέρδισε την ΑΕΚ με 0-1, κατέβαλλε την αντίσταση του Παναθηναϊκού με 1-3, με τον Φυσικόπουλο να πετυχαίνει ένα από τα τρία τέρματα της ομάδας του και ηττήθηκε με 2-1 από τον Απόλλωνα Αθηνών.

Την επόμενη σεζόν, οι "κίτρινοι" πραγματοποίησαν μέτρια πορεία στο πρωτάθλημα Θεσσαλονίκης, με τον Φυσικόπουλο να αποβάλλεται με κόκκινη κάρτα σε δύο αναμετρήσεις. Ο ίδιος διακρίθηκε στον αγώνα εναντίον του Ηρακλή στις 2 Νοεμβρίου 1947, όπου πέτυχε τα δύο από τα τρία τέρματα των "κίτρινων" για το ισόπαλο 3-3. Την ίδια σεζόν, πέτυχε δύο ακόμη τέρματα κατά του Μελιτέα. Το πρώτο εξ αυτών στον αγώνα της 3ης Δεκεμβρίου 1947 (Μελιτέας-Άρης 1-2). και το δεύτερο στον αγώνα του δευτέρου γύρου, στις 25 Ιανουαρίου 1948, όπου πάλι ο Άρης νίκησε με 2-1.

Από το καλοκαίρι του 1948 και έπειτα, καθιερώθηκε σαν αριστερό χαφ ο Λευτέρης Χαλυβόπουλος, αναγκάζοντας τον Φυσικόπουλο να συνεχίσει με την δεύτερη ομάδα του Άρη, όπου αγωνιζόταν σαν κεντρικός αμυντικός. Επανήλθε στην πρώτη ομάδα όταν ο Άρης σε ένδειξη διαμαρτυρίας αγωνίστηκε με αναπληρωματικούς παίκτες στην τελική φάση του πρωταθλήματος του 1949 εναντίον του Παναθηναϊκού.

Έκλεισε την καριέρα του παίζοντας στον δεύτερο γύρο του πρωταθλήματος Θεσσαλονίκης του 1949-50, σκοράροντας το τελευταίο του τέρμα με απευθείας εκτέλεση φάουλ εναντίον του ΠΟ Ξηροκρήνης, στη νίκη του Άρη με 5-2 στις 15 Ιουνίου 1950.

## Παραπομπές


## Πηγές

* Βασίλης [άγνωστο επίθετο], *Την καρδιά αν ρωτήσεις ποτέ...Αυτοί που μας έφτασαν ως τα εκατό*, αυτοέκδοση, 2014. ISBN 978-960-93-5927-6
* Φυσικόπουλος Μπέμπης (Λευτέρης) | aris.re

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Μέσοι ποδοσφαιριστές
Γιάννης Λιακόπουλος

Ο **Γιάννης Λιακόπουλος** ήταν Έλληνας ποδοσφαιριστής, ο οποίος αγωνιζόταν ως επιθετικός στην ομάδα του Άρη Θεσσαλονίκης από το 1945 ως το 1957, κατακτώντας τον τίτλο του πρωταθλητή Ελλάδος το 1946.

## Βιογραφία
Ο Λιακόπουλος γεννήθηκε στη Δράμα και μετακόμισε κατά τη διάρκεια της γερμανικής κατοχής στη Θεσσαλονίκη, μαζί με την οικογένεια του. Ξεκίνησε να παίζει ποδόσφαιρο στον Μελιτέα και στα 19 του χρόνια εντάχθηκε στο δυναμικό του Άρη, αγωνιζόμενος στην επιθετική γραμμή δίπλα στον Κλεάνθη Βικελίδη και τον Μιχάλη Κολωνιάρη. Μετά την κατάκτηση του πρωταθλήματος Θεσσαλονίκης, αγωνίστηκε σε όλους τους αγώνες της τελικής φάσης του πανελλήνιου πρωταθλήματος και στέφθηκε πρωταθλητής Ελλάδος με την ομάδα των "κίτρινων".

Από εκεί και έπειτα, υπήρξε βασικό στέλεχος της ενδεκάδας του Άρη, διακρινόμενος σε πολλές περιπτώσεις. Στις 11 Ιανουαρίου 1948, οι "κίτρινοι" απέκλεισαν τον ΠΑΟΚ για τη διοργάνωση του κυπέλλου Ελλάδος, κερδίζοντας με 2-5 εκτός έδρας, με τον Λιακόπουλο να πετυχαίνει χατ-τρικ. Δύο χρόνια αργότερα, στις 19 Μαρτίου 1950, ο Άρης αντιμετώπιζε και πάλι τον ΠΑΟΚ για το κύπελλο, με τον Λιακόπουλο να πετυχαίνει ένα γκολ και να δημιουργεί ακόμη ένα στην ισοπαλία με 3-3. Στον επαναληπτικό, ο Άρης κέρδισε με 3-1 και προκρίθηκε στην ημιτελική φάση, όπου απέκλεισε τον Εθνικό, πριν ηττηθεί στον τελικό από την ΑΕΚ.

Το καλοκαίρι του 1950, ο επιθετικός των "κίτρινων" τιμωρήθηκε με ετήσιο αποκλεισμό από τους αγωνιστικούς χώρους από τη διοίκηση του Άρη, όταν κατηγορήθηκε ότι εσκεμμένα δεν αγωνίστηκε κατά του ΠΟ Ξηροκρήνης, ενώ ο ίδιος ισχυρίστηκε ότι είχε πάρει άδεια από μέλος της διοίκησης της ομάδας με σκοπό να ξεκουραστεί. Επέστρεψε στην ενεργό δράση τη σεζόν 1951-52 ως αρχηγός του Άρη και την ίδια περίοδο αποφοίτησε από το τμήμα Νομικής του Αριστοτελείου Πανεπιστημίου Θεσσαλονίκης.

Σε ηλικία τριάντα ετών, τη σεζόν 1955-56, αγωνίστηκε σε 27 αγώνες για το τοπικό πρωτάθλημα, το πρωτάθλημα Ελλάδος και το κύπελλο, όπου ο Άρης απέκλεισε τον Εθνικό Έδεσσας, τον Απόλλων Καλαμαριάς και τον Ηρακλή, πριν αποκλειστεί στον ημιτελικό από τον Ολυμπιακό. Ο Λιακόπουλος σκόραρε στους δύο νικηφόρους αγώνες κατά του Μακεδονικού για το τοπικό πρωτάθλημα, στην ισοπαλία με τον ΠΑΟΚ για το πρωτάθλημα Βορείου Ομίλου και στην ήττα από τον Απόλλωνα Αθηνών με 1-2 για την τελική φάση του πρωταθλήματος Ελλάδος.

Την επόμενη σεζόν αγωνίστηκε μέχρι τον Δεκέμβριο, κλείνοντας την πολυετή ποδοσφαιρική του καριέρα. Απεβίωσε το 2003.

## Στατιστικά


* *Τα στοιχεία του πίνακα δεν είναι ολοκληρωμένα, λόγω ελλειπούς ενημέρωσης από τα [[Μέσα ενημέρωσης|ΜΜΕ]] της εποχής*

## Παραπομπές


## Πηγές

* *Την καρδιά αν ρωτήσεις ποτέ... Αυτοί που μας έφτασαν ως τα εκατό*, ISBN 978-960-93-5927-6
* Λιακόπουλος Γιάννης | aris.re

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Επιθετικοί ποδοσφαιριστές
Νίκος Τσώνας

Ο **Νίκος Τσώνας** είναι Έλληνας βετεράνος ποδοσφαιριστής, ο οποίος αγωνιζόταν ως αμυντικός στην ομάδα του Άρη Θεσσαλονίκης στο δεύτερο μισό της δεκαετίας του '40, κατακτώντας τον τίτλο του πρωταθλητή Ελλάδος το 1946.

## Καριέρα
Ο Τσώνας ήταν μέλος της ομάδας του Άρη που κατέκτησε τον τίτλο του πρώτου μεταπολεμικού πρωταθλητή το 1946. Συμμετείχε και στα τέσσερα παιχνίδια της ομάδας του για την τελική φάση του πρωταθλήματος, αποτελώντας μαζί με τον Βαχάκ Αμπραχαμιάν το δίδυμο των σέντερ μπακ των "κίτρινων".

Συνέχισε ως βασικός τις δύο επόμενες σεζόν, χωρίς να καταφέρει να κατακτήσει το πρωτάθλημα Θεσσαλονίκης, ενώ το 1949 αγωνίστηκε σε μόλις δύο συναντήσεις του Άρη για το τοπικό πρωτάθλημα, με την ομάδα των "κίτρινων" να καταλαμβάνει την τρίτη θέση στην τελική φάση του πρωταθλήματος Ελλάδας.

Από εκεί και έπειτα δεν αγωνίστηκε ξανά στην πρώτη ομάδα του Άρη, έχοντας φθάσει στην ηλικία των τριάντα ετών.

## Παραπομπές


## Πηγές

* *Την καρδιά αν ρωτήσεις ποτέ... Αυτοί που μας έφτασαν ως τα εκατό*, ISBN 978-960-93-5927-6
* Τσώνας Λάκης (Νίκος) | aris.re

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Αμυντικοί ποδοσφαιριστές
Τσαρλς Φίνεϊ

Ο **Τσαρλς Φίνεϊ** (αγγ: *Charles Francis "Chuck" Feeney*) ( 23 Απριλίου 1931-9 Οκτωβρίου 2023) είναι Αμερικανός επιχειρηματίας, φιλάνθρωπος και ιδρυτής της  Atlantic Philanthropies, ενός από τα μεγαλύτερα ιδιωτικά ιδρύματα στον κόσμο.

## Επαγγελματική σταδιοδρομία
Ήταν συνιδρυτής με τον Robert Warren Miller των Duty Free Shoppers Group. Το "duty-free shopping" προσέφερε υψηλές υπηρεσίες προς ταξιδιώτες, οι οποίοι απαλάσσονταν στις αγορές τους, στα duty free, από φόρους.

Απεβίωσε στις 9 Οκτωβρίου 2023 σε ηλικία 92 ετών

## Φιλανθρωπία
"Είχα μια ιδέα που ποτέ δεν άλλαξε- ότι πρέπει να χρησιμοποιείς τον πλούτο σου για να βοηθάς τους ανθρώπους"

Αυτή είναι η φιλοσοφία πίσω από την ίδρυση της Atlantic Philanthropies

## Παραπομπές


Κατηγορία:Αμερικανοί επιχειρηματίες
Κατηγορία:Αμερικανοί ανθρωπιστές
Κατηγορία:Ιρλανδοαμερικανοί
Τάκης Βακαλόπουλος

Ο **Τάκης Βακαλόπουλος** ήταν δήμαρχος του Πύργου Ηλείας.

## Βιογραφικά στοιχεία

Γεννήθηκε στον Πύργο Ηλείας και ήταν αδερφός της Φανής Βακαλοπούλου, συζύγου του Χρήστου Στεφανόπουλου και μητέρας του πρωθυπουργού Στέφανου Στεφανόπουλου. Εξελέγη δήμαρχος Πύργου το 1935 και παρέμεινε μέχρι και το 1943, όταν και απολύθηκε από τη θέση του. 

## Πηγές


Κατηγορία:Δήμαρχοι Πύργου Ηλείας
Νοβοκαΐνη (ταινία)

Η **Νοβοκαΐνη** είναι αμερικανική μαύρη κωμωδία παραγωγής 2001. Σκηνοθέτης της ταινίας είναι ο Ντέιβιντ Άτκινς και παραγωγός η εταιρία Artisan Entertainment. Το σενάριο έγραψαν οι Ντέιβιντ Άτκινς και Πολ Φελόπουλος. Η πρεμιέρα της ταινίας έγινε στις 8 Σεπτεμβρίου 2001. Πρωταγωνιστικό ρόλο στην ταινία παίζουν οι Στιβ Μάρτιν, Έλενα Μπόναμ Κάρτερ, Λόρα Ντέρν, Σκοτ Κάαν, Ηλίας Κοτέας και Κέβιν Μπέικον. Η ταινία αφορά τον δρα Φρανκ Σάνγκστερ, έναν οδοντίατρο ο οποίος μπλέκει ερωτικά με μια πελάτισσά του, τη Σούζαν Άιβι, η οποία είναι τζάνκι και του κλέβει το απόθεμα φαρμάκων από το ιατρείο του. Τα πράγματα περιπλέκονται όταν ο αδελφός της νεαρής, ο Ντουέιν βρίσκεται δολοφονημένος στο σπίτι του οδοντίατρου, ο οποίος συλλαμβάνεται για τον φόνο του.

## Υπόθεση
Ο δρ Φρανκ Σάνγκστερ ζει το «Αμερικάνικο Όνειρο». Είναι ένας πετυχημένος οδοντίατρος, ζει σε ένα πλούσιο μοντέρνο σπίτι και έχει στο πλευρό του την αρραβωνιαστικιά του Τζιν Νομπλ που φιλοδοξεί κι η ίδια να γίνει μια εξίσου πετυχημένη οδοντίατρος. Η καλά οργανωμένη του ζωή θα ανατραπεί σε μια στιγμή. Αυτό συμβαίνει όταν εμφανίζεται στο ιατρείο του, η Σούζαν Άιβι, μια νεαρή, μικροκαμωμένη και πολύ όμορφη ασθενής μ΄ έναν φρικτό πονόδοντο, μια απαίτηση για μια συνταγή για παυσίπονα. Σύντομα παυσίπονα θα αρχίσουν να εξαφανίζονται από το ιατρείο του. Επιπλέον θα αρχίσει να τον παρακολουθεί ο ψυχωτικός αδελφός της Σούζαν Άιβι. Η Υπηρεσία Δίωξης Ναρκωτικών και η Αστυνομία θα αρχίσουν να αναζητούν τον Φρανκ για τα χαμένα χάπια και κάποια πτώματα. Αποφεύγει την αστυνομία και στο δρόμο ανακαλύπτει ότι βρίσκεται στο κέντρο ενός προσεγμένου σχεδίου το οποίο ίσως εμπλέκει και τον αδελφό του, τον Χάρλαν. Ο ήρωάς μας θα βάλει σαν στόχο να βάλει σε τάξη τη ζωή του μαζί με τη Σούζαν μπαίνοντας σε μια περιπέτεια γεμάτη από σεξ, ναρκωτικά και μερικούς φόνους.

## Ηθοποιοί και Χαρακτήρες
* Στιβ Μάρτιν στο ρόλο του Dr. Frank Sangster
* Έλενα Μπόναμ Κάρτερ στο ρόλο της Susan Ivy
* Λόρα Ντέρν στο ρόλο της Jean Noble
* Σκοτ Κάαν στο ρόλο του Duane Ivy
* Ηλίας Κοτέας στο ρόλο του Harlan Sangster
* Κέβιν Μπέικον στο ρόλο του Lance Phelps
* Keith David στο ρόλο του Ντετέκιβ Lunt
* Lynne Thigpen στο ρόλο της Pat

## Box office
Ο προϋπολογισμός της ταινίας ήταν 8.000.000 δολάρια. Οι συνολικές εισπράξεις στο αμερικανικό box office έφτασαν τα 2 εκατομμύρια δολάρια και στον υπόλοιπο κόσμο συγκέντρωσε 500.000 δολάρια. Παγκοσμίως απέφερε 2.500.000 δολάρια.

Κατηγορία:Αμερικανικές ταινίες της δεκαετίας 2000
Κατηγορία:Ταινίες του 2001
Κατηγορία:Αγγλόφωνες ταινίες
Κατηγορία:Αμερικανικές δραματικές κωμικές ταινίες
Κατηγορία:Αμερικανικές αστυνομικές κωμικές ταινίες
Κατηγορία:Αμερικανικές ταινίες μαύρης κωμωδίας
Κατηγορία:Ταινίες γυρισμένες στο Ιλινόι
Κατηγορία:Ταινίες γυρισμένες στο Ουισκόνσιν
Μαιόνιος

Ο **Μαιόνιος** (θάνατος 266/267), ή **Μακόνιος**, ήταν ένας με σύντομη πορεία Ρωμαίος σφετεριστής του θρόνου. Είναι επίσης γνωστός με τα ονόματα *Οδαίναθος* (Σύγκελλος I p717) και *Ρουφίνος* (Συνέχεια Δίων Κάσσιου  frg. 166).

## Ζωή
Ήταν ο ανιψιός (σύμφωνα με τον Ζωναρά xii.24) ή ο ξάδελφος (σύμφωνα με την  *Historia Augusta*, η οποία τον περιλαμβάνει μέσα στους Τριάντα Τυράννους) του Οδαίναθου της Παλμύρας, ο οποίος είχε πάρει υπό τον έλεγχό του τις Ανατολικές επαρχίες μετά την ήττα και την τη σύλληψη του Αυτοκράτορα Βαλεριανού από τον Σαπώρη Α’ της Αυτοκρατορίας των Σασσανιδών.   

Σύμφωνα με την *Historia Augusta*, ο Μαιόνιος σκότωσε τον Οδαίναθο και το γιο του Αϊράν κατά τη διάρκεια μιας γιορτής, βάσει συνομωσίας που οργάνωσε η Ζηνοβία, γυναίκα του Οδαίναθου, η οποία ήθελε να τον διαδεχθούν οι γιοί τις αντί του Αϊράν (τον οποίο είχε ο Οδαίναθος γιο από άλλη γυναίκα). Σύμφωνα με τον Γκίμπον ο φόνος ήταν εκδίκηση για τη σύντομη φυλάκιση που είχε επιβάλει ο Οδαίναθος στον Μαιόνιο για ασέβεια.

Ο Ζωναράς λέει ότι ο Μαιόνιος σκοτώθηκε αμέσως μετά το φόνο, ενώ η *Historia Augusta* αναφέρει ότι ο Μαιόνιος αυτοανακηρύχθηκε αυτοκράτορας, με τη Ζηνοβία να βάλει να τον σκοτώσουν λίγο καιρό μετά, για να πάρει εκείνη την εξουσία.   

## Βιβλιογραφία
* Γκίμπον, Έντουαρντ, *The Decline And Fall Of The Roman Empire*, "Chapter XI: Reign Of Claudius, Defeat Of The Goths. -- Part III."
* ''The Lives of the Thirty Pretenders'', at LacusCurtius

Κατηγορία:Αρχαία Συρία
Κατηγορία:Ρωμαίοι επαναστάτες
Κεντρική Αστική Σχολή Ταταούλων

Η **Κεντρική Αστική Σχολή Ταταούλων** ήταν  εκπαιδευτήριο στην Κωνσταντινούπολη.

## Ίδρυση
Η ίδρυση της **Κεντρικής Αστικής Σχολής Ταταούλων** τοποθετείται χρονικά πριν από το 1758 αλλά όχι με μεγάλη ακρίβεια. Το 1887 μετατράπηκε σε οκτατάξια αστική και στεγάστηκε σε νέο τριώροφο κτίριο το οποίο ήταν δωρεά του Π. Στεφάνοβικ-Σκυλίτση. Το 1898 καταργήθηκε η όγδοη τάξη επειδή γειτνίαζε η σχολή με άλλες ανώτερες σχολές και η διατήρησή της ήταν δαπανηρή. Η φοίτηση ήταν δωρεάν αφού μεγάλο μέρος από τα έξοδα καλύπτονταν από δωρεές  και τον ετήσιο χορό των σχολών της κοινότητας με την υποστήριξη της Ρωσικής πρεσβείας.

Ιδιαίτερη έμφαση έδινε η Σχολή στη διδασκαλία των Τουρκικών και των Γαλλικών στο διπλάσιο από ο προβλεπόμενο των ωρών. Η βαρύτητα στη Γαλλική γλώσσα δόθηκε για λόγους απόκρουσης της προπαγάνδας των Γαλλικών Ρωμαιοκαθολικών θρησκευτικών σχολείων.

## Παραπομπές


## Πηγή
*Σωτήρης Παλάσκας, *Η ελληνική εκπαίδευση στην Κωνσταντινούπολη των αρχών του 20ου αιώνα: οι δημοτικές και αστικές σχολές αρρένων και οι αντίστοιχες μικτές (1900-1915)*, εκδ. Αφοί Κυριακίδη, Θεσσαλονίκη 2001, σελ. 87-89

## Εξωτερικοί σύνδεσμοι
Κοινότητα Αγίου Δημητρίου Ταταούλων-Εκπαίδευση https://web.archive.org/web/20160120091436/http://www.tatavla.org/gr/newpage.php?pid=82

Κατηγορία:Εκπαίδευση στην Κωνσταντινούπολη
Αλέκος Άχολος

Ο **Αλέκος Άχολος** ήταν Έλληνας πολιτικός.

## Βιογραφία
Γεννήθηκε στον Πύργο Ηλείας και ήταν γιος του Δημητρίου Άχολου, πολιτικού και γόνου παλαιάς οικογένειας του Πύργου. Εξελέγη βουλευτής Ηλείας στις εκλογές του 1862 και επανεξελέγη σε αυτές του 1865 και 1874. 

Ήταν παντρεμένος και είχε αποκτήσει τρία παιδιά: τον Γεώργιο, δικηγόρο, τον Ιωάννη, δικηγόρο, και τον Δημήτριο, γιατρό.

## Παραπομπές


Κατηγορία:Βουλευτές Ηλείας
Αλφρέντ-Μπάριν Γκάροντ

Ο **Άλφρεντ-Μπάριν Γκάροντ** (αγγ.: *Alfred Baring Garrod*) ήταν Άγγλος ιατρός. Γεννήθηκε στο Ίπσουιτς το 1819 από τον Ρίτσαρντ και την Σάρα Γκάροντ.

Εκπαιδεύτηκε αρχικά στο νοσοκομείο του Ίπσουιτς και συνέχισε τις σπουδές του στο νοσοκομείο του Πανεπιστημιακού Κολλεγίου του Λονδίνου (University College Hospital) από όπου αποφοίτησε το 1843. Μετά από εργασία σε άλλα νοσοκομεία του Λονδίνου, το 1849 τιμήθηκε με το διορισμό του ως ιατρός του University College Hospital.

Το όνομα του Sir Alfred Baring Garrod συνδέεται με την αιτιοπαθογένεια της ουρικής αρθρίτιδας, καθώς  πρώτος  το 1848 δημοσίευσε την ανίχνευση αυξημένου ουρικού οξέος στο αίμα πασχόντων από  ουρική αρθρίτιδα. Το 1859 απέδειξε τη συσσώρευση ουρικού οξέως στους αρθρικούς χόνδρους πασχόντων. Την ίδια χρονιά δημοσιεύθηκε στο Λονδίνο, από τον οίκο Walton και Maberly, το βιβλίο του, που αριθμεί 601 σελίδες και έχει τίτλο "Πραγματεία για τη φύση και τη θεραπεία της ουρικής αρθρίτιδας και της ρευματοειδούς  αρθρίτιδας". Σημειωτέον ότι ο όρος “ρευματοειδής αρθρίτιδα” διαμορφώθηκε από τον ίδιο σε επόμενη έκδοση του βιβλίου.

Το 1863 κατόπιν παραιτήσεώς του από το University College Hospital, εξελέγη καθηγητής της Θεραπευτικής στην Ιατρική Σχολή του Βασιλικού Κολλεγίου (King's College Hospital). Δέχθηκε πολλούς τιμητικούς τίτλους και θέσεις, ενώ το 1887 χρίσθηκε ιππότης από τη βασίλισσα Βικτωρία. Μετά το θάνατο της συζύγου του, τη φροντίδα του στο σπίτι της Harley Street ανέλαβε η κόρη του μέχρι τον θάνατό του, το 1907.

## Παραπομπές



Κατηγορία:Άγγλοι ιατροί
Κάινα Χανίων

μικρογραφία|Κάινα
Η **Κάινα** είναι χωριό και έδρα ομώνυμης κοινότητας του δήμου Αποκορώνου στην περιφερειακή ενότητα Χανίων της Κρήτης.  Βρίσκεται σε απόσταση 28 χλμ. από την πόλη των Χανίων. Η Κάινα είναι χτισμένη σε υψόμετρο 226 μέτρων στο δυτικό άκρο των υψωμάτων του Βάμου, σε πλαγιά που κοιτάει νότια προς την κοιλάδα του Βρυσιανού. Το χωριό βρισκόταν παλιά 500 με 800 μέτρα νοτιότερα από τη σημερινή του θέση, σε μια περιοχή που οι ντόπιοι ονομάζουν «παλιά Κάινα». Στα ανατολικά αυτής (δηλαδή νοτιοανατολικά του σημερινού οικισμού) βρίσκεται η συνοικία Πλάτανος, που παλιότερα ονομαζόταν Γενίτσαρη Μετόχι, από το όνομα του αγά των γενιτσάρων που είχε χτίσει εδώ πύργο. H Κάινα είναι επίσης γνωστή για το έθιμο της καμήλας, το οποίο γίνεται κάθε χρόνο την Καθαρά Δευτέρα. Την ημέρα αυτή οι ντόπιοι κατασκευάζουν ένα ομοίωμα καμήλας και το περιφέρουν στο χωριό, ενώ προσφέρονται νηστίσιμα εδέσματα και τσικουδιά στους επισκέπτες.

## Ιστορία
Βρίσκεται στη θέση της αρχαίας πόλης Κάϊνου ή Κάνου, μίας από τις 147 αρχαίες πόλεις της Κρήτης. Στη Βενετική και Οθωμανική περίοδο αναφερόταν ως *Gayna* (1301), *Caina* (1577, 1630), *Κayna* (1650), *Kayna ma´a Kalivya* (1670), Κάυνα (1881). Στην απογραφή του 1650, 1670 είχε 30 νοικοκυριά και στην απογραφή του 1881 είχε 317 χριστιανούς κατοίκους.

Εκεί λέγεται ότι γεννήθηκε η θεότητα Βριτομάρτις Δίκτυννα θυγατέρα του Δία και της Κάρμης.
Από την Κάϊνα κατάγονται ο Θεσσαλονικιός αθλητικογράφος Νίκος Πετρουλάκης και ο συγγραφέας της τηλεοπτικής σειράς Σασμός Σπύρος Πετρουλάκης.

*Δείτε: *'Κοινότητα Κάινας**'

## Παραπομπές


Κατηγορία:Χωριά της περιφερειακής ενότητας Χανίων
Κατηγορία:Δήμος Αποκορώνου
Επαμεινώνδας Κρεστενίτης

Ο **Επαμεινώνδας Κρεστενίτης** ήταν Έλληνας πολιτικός.

## Βιογραφικά στοιχεία
Γεννήθηκε στον Πύργο Ηλείας και ήταν γιος του Ιωάννη Κρεστενίτη. Διετέλεσε γραμματέας της Δ' Εθνοσυνέλευσης και εξελέγη βουλευτής Ηλείας για πρώτη φορά στις εκλογές του 1868. Επανεξελέγη στις εκλογές του 1869, του 1874 και του 1875.

Ήταν παντρεμένος και γιος του ήταν ο Ιωάννης Επ. Κρεστενίτης.

## Παραπομπές


Επαμεινωνδας
Κατηγορία:Βουλευτές Ηλείας
Σόλων Κρεστενίτης

Ο **Σόλων Κρεστενίτης** ήταν Έλληνας πολιτικός.

## Βιογραφικά στοιχεία

Γεννήθηκε στον Πύργο Ηλείας και ήταν γιος του Ιωάννη Κρεστενίτη. Εξελέγη βουλευτής Ηλείας για πρώτη φορά στις εκλογές του 1853 και επανεξελέγη σε αυτές του 1856. Είχε επίσης διατελέσει δημοτικός σύμβουλος Πύργου.

## Πηγές


Κατηγορία:Βουλευτές Ηλείας
Σολων
Επιθέματα αποτοξίνωσης ποδιών

Τα **επιθέματα αποτοξίνωσης ποδιών** είναι αυτοκόλλητα επιθέματα ποδιών ή γάζες, που οι κατασκευαστές τους ισχυρίζονται ότι βελτιώνουν θεαματικά την υγεία, τοποθετούμενα απλά στα πέλματα, κατά τη διάρκεια του ύπνου. Μερικά από αυτά τα επιθέματα, μπορεί να περιέχουν συστατικά όπως "αποσταγμένο ξύδι από μπαμπού", που φέρεται να απορροφούν τις τοξίνες από το σώμα, αλλά έρευνες απέδειξαν ότι η διαδικασία δεν είναι επιστημονικά αποδεδειγμένη.

Στις 3 Ιανουαρίου του 2008, ο Οργανισμός Τροφίμων και Φαρμάκων των ΗΠΑ (FDA) εξέδωσε μια επείγουσα προειδοποίηση πολλών εισαγόμενων φαρμακευτικών ουσιών, συμπεριλαμβανομένων και των επιθεμάτων αποτοξίνωσης. Tον Απρίλιο του 2008 απαντώντας σε ερωτήσεις του ειδησειογραφικού πρακτορείου Associated Press, ένας εκπρόσωπος του FDA είπε σχετικά με την έρευνα των ισχυρισμών για τα επιθέματα Kinoki, ότι "βασικά, όταν ασχολούμαστε με μια υπόθεση, η παράβαση μπορεί να σχετίζεται με το νόμο για τα τρόφιμα, τα φάρμακα και τα καλλυντικά, όπως όταν οι παραγωγοί προβαίνουν σε ψευδείς και παραπλανητικές δηλώσεις"

Τον Αύγουστο του 2008, Το Εθνικό Δημόσιο Ραδιόφωνο, ανέθεσε μια εργαστηριακή δοκιμή για την ανεύρεση βαρέων (τοξικών) μετάλλων, τα οποία η Kinoki ισχυρίζεται ότι αποβάλλονται από τον οργανισμό με τα επιθέματά της. Το τεστ δεν βρήκε κανένα μέταλλο! Το ΕΔΡ επίσης ανακάλυψε ότι τα επιθέματα αλλάζουν χρώμα από άσπρο σε γκρι, όταν εκτίθενται στην υγρασία, συμπεριλαμβανομένου του ιδρώτα κι όχι απαραίτητα επειδή απορροφούν άλλες ουσίες.

Η Ιαπωνική εταιρεία Kenrico ισχυρίζεται ότι τα επιθέματά της έχουν θετική επίδραση στην υγεία των χρηστών και απομακρύνουν βαρέα μέταλλα από το σώμα, αλλά οι ειδικοί στο Quackwatch (ένα δίκτυο πολιτών με σκοπό την καταπολέμηση της ιατρικής απάτης, μύθων, φαντασιοπληξίας, πλάνης, και της ψευτοϊατρικής), αναφέρει ότι τα επιθέματα ποδιών είναι αδύνατο να λειτουργούν, αφού το δέρμα δεν είναι υδατοπερατό και δεν είναι σε θέση να αποβάλλει τις τοξίνες από το σώμα, καθώς επίσης το δέρμα δεν είναι μέρος της διαδικασίας αποτοξίνωσης και ως εκ τούτου δεν υπάρχουν τοξίνες που να μπορούν να αποβληθούν από το δέρμα.

Το 2009 η Ομοσπονδιακή Επιτροπή των ΗΠΑ, επέβαλλε πρόστιμο 1,5 εκ. δολαρίων στον εισαγωγέα Yehuda Levin, για παραπλανητική διαφήμιση. Η παρασκευάστρια εταιρεία πάντως δήλωσε ότι ανέθεσε σε εταιρεία από το Ισραήλ τη σύνταξη επιστημονικής μελέτης για να αποδειχθούν οι ιδιότητες του προϊόντος.

## Παραπομπές


Κατηγορία:Εναλλακτική ιατρική
Κατηγορία:Ψευδοεπιστήμες
Οικονομικά σε ένα μάθημα

Το «**Οικονομικά σε ένα μάθημα**» είναι μια εισαγωγή στα οικονομικά της ελεύθερης αγοράς, γραμμένη από τον Χένρυ Χάζλιτ που πρωτοεκδόθηκε το 1946. Βασίζεται στο δοκίμιο του Φρεντερίκ Μπαστιά «Αυτό που βλέπουμε και αυτό που δεν βλέπουμε».

Το «Ένα μάθημα» καταγράφεται στο πρώτο μέρος του βιβλίου:

Το δεύτερο μέρος του βιβλίου αποτελείται από 24 κεφάλαια, καθένα από τα οποία παρουσιάζει το επιμύθιο μέσα από τον εντοπισμό των συνεπειών μιας κοινής οικονομικής δοξασίας και εκθέτοντας αυτές τις κοινές δοξασίες περί οικονομίας ως ένα σύνολο λογικών σφαλμάτων.

Ανάμεσα στις προτάσεις πολιτικής που εισηγείται το βιβλίο είναι η συνηγορία προς το ελεύθερο εμπόριο, η αντίθεση στον έλεγχο των τιμών, η αντίθεση στον νομισματικό πληθωρισμό και η αντίθεση στις κρατικές ενισχύσεις της αγοράς από τον κυβερνητικό προϋπολογισμό:

## Παραπομπές


Κατηγορία:Φιλελεύθερα βιβλία
Βασίλειος Σφυρόερας

Ο **Βασίλειος Βλ. Σφυρόερας** (1921 – 26 Μαΐου 2015) ήταν Έλληνας ιστορικός, καθηγητής της νεότερης ιστορίας στο Πανεπιστήμιο Αθηνών.

Γεννήθηκε στην Απείρανθο της Νάξου και, μετά τις γυμνασιακές σπουδές του στην ιδιαίτερη πατρίδα του, φοίτησε στο Πανεπιστήμιο Αθηνών. Το 1946 πήρε το πτυχίο του από το Τμήμα Ιστορίας και Αρχαιολογίας. Υπηρέτησε ως καθηγητής στη μέση εκπαίδευση από το 1950 (αρχικά στη Μονή Βελλάς) και το 1956 διορίσθηκε στο Κέντρο Ερεύνης Μεσαιωνικού και Νέου Ελληνισμού της Ακαδημίας Αθηνών.

Το 1968 ο Β. Σφυρόερας αναγορεύθηκε παμψηφεί εντεταλμένος υφηγητής της έδρας της ιστορίας της νεότερης Ελλάδας στη Φιλοσοφική Σχολή του Πανεπιστημίου Αθηνών. Τίτλος της επί υφηγεσία διατριβής του ήταν *Τα Ελληνικά Πληρώματα του Τουρκικού Στόλου* (Αθήνα 1968). Κατ' εντολή της Ακαδημίας Αθηνών πραγματοποίησε επιστημονικές αποστολές στο Άγιο Όρος, στα Μετέωρα και στις Κυκλάδες, και έλαβε μέρος σε διεθνή συνέδρια.

Διετέλεσε σύμβουλος της «Εταιρείας Ιστορικών Σπουδών επί του Νεωτέρου Ελληνισμού» και του «Ομίλου μελέτης Ελληνικού Διαφωτισμού». Επίσης, μέλος της Γλωσσικής Εταιρείας, της Λαογραφικής Εταιρείας, της Εταιρείας Κυκλαδικών Μελετών, ιδρυτικό μέλος της Ελληνικής Βιβλιογραφικής Εταιρείας και άλλων επιστημονικών ενώσεων.

Δημοσίευσε λογοτεχνικά κείμενα με τα ψευδώνυμα **Δρόσος Καραβάς** και **Βασίλειος Κρηνιώτης** στα περιοδικά *Νεοελληνικά Γράμματα*, *Πνευματική Ζωή*, *Ηπειρωτική Εστία*, *Κυκλαδικά* και άλλα. Οι πολλές ιστορικές μελέτες και ερευνητικές εργασίες του αναφέρονται κυρίως στην περίοδο της Τουρκοκρατίας. Βασικό του έργο, που επί έτη διδασκόταν στο Τμήμα Ιστορίας και Αρχαιολογίας του ΕΚΠΑ ήταν το *Οι Έλληνες επί Τουρκοκρατίας*, το οποίο εκδόθηκε στην Αθήνα το 1971.

Ο Βασίλης Σφυρόερας είχε την επιμέλεια του σχολικού βιβλίου της Γ Τάξης Γυμνασίου με τίτλο "ΙΣΤΟΡΙΑ, ΝΕΟΤΕΡΗ ΚΑΙ ΣΥΓΧΡΟΝΗ" (Ο.Ε.Δ.Β. - Αθήνα 1991).

Τους τελευταίους μήνες της ζωής του αντιμετώπιζε προβλήματα υγείας και νοσηλευόταν σε νοσοκομείο των Αθηνών.

Ο Β. Σφυρόερας ήταν μικρότερος αδελφός του λογοτέχνη και λαογράφου Νίκου Σφυρόερα.

## Παραπομπές


## Πηγές
* Το αντίστοιχο λήμμα στη *Νέα Ελληνική Εγκυκλοπαίδεια* (Χάρη Πάτση), τόμος 21, σελ. 281
* Το αντίστοιχο λήμμα στη *Βιογραφική Εγκυκλοπαίδεια του Νεώτερου Ελληνισμού, 1830-2016*, τόμ. Δ΄ (Αθήνα: Historia, 2016), σ. 233.

Κατηγορία:Έλληνες ιστορικοί του 20ού αιώνα
Κατηγορία:Διευθυντές Γενικών Αρχείων του Κράτους
Τσάρλι Άστον

Ο **Τσάρλι Άστον ** (αγγλικά : Charles Lane "Charlie" Aston) (1875 - 1931) ήταν Άγγλος ποδοσφαιριστής.

## Βιογραφικά στοιχεία
Γεννήθηκε στο Μπίλστον του Στράτφορντσαιρ το 1875. Πέθανε στο Λέιτονστοουν στις 9 Ιανουαρίου του 1931.

## Επαγγελματική σταδιοδρομία
Ο Άστον ξεκίνησε την καριέρα του στην τοπική ομάδα Bilston United Born. Τον Δεκέμβριο του 1985, εντάχθηκε στην ποδοσφαιρική ομάδα Walsall ως επαγγελματίας ποδοσφαιριστής. Το 1985 ο Άστον κέρδισε την πρώτη του εμπειρία παίζοντας στο ποδοσφαιρικό πρωτάθλημα. Κατά την διάρκεια της πρώτης ολοκληρωμένης του σεζόν στην ομάδα, ο Άστον συμμετείχε σε 13 ποδοσφαιρικούς αγώνες ενώ η Άστον Βίλα κέρδιζε το πρωτάθλημα. Η ποδοσφαιρική ομάδα Άστον Βίλα διατήρησε το τίτλο τους από το έτος 1899 έως το έτος 1900.

Ο Άστον έφυγε από την ποδοσφαιρική ομάδα Άστον Βίλα το έτος 1901. Έπειτα από μια σεζόν στις ομάδες Κουίνς Παρκ Ρέιντζερς, Burton United, Γκρέσλευ Ρόβερς και Burton United, ο Άστον το 1905, εντάχθηκε στην ομάδα Γουότφορντ ΦΚ. Ο Άστονως μέλος της ομάδας Γουότφορντ έπαιξε 51 αγώνες, ενώ η ομάδα κέρδιζε το ποδοσφαιρικό πρωτάθλημα, αλλά τερμάτισε 14η στην Southern League. Την επόμενη σεζόν, η ομάδα Γουότφορντ βελτιώθηκε και τερμάτισε 9η στη Southern League. Στις 22 Σεπτεμβρίου του έτους 1906, ο Άστον σκόραρε για την Γουότφορντ η οποία νίκησε 2-0 επί της ομάδας Πόρτσμουθ, στο Casio Road.
 
## Βραβεία
Άστον Βίλα
*Football League First Division:
**1898-1899, 1899-1900
Γουότφορντ
*United League:
**1905-1906

## Παραπομπές


Κατηγορία:Άγγλοι ποδοσφαιριστές
Σίμος Καφταντζής

Ο **Σίμος Καφταντζής** ήταν Έλληνας ποδοσφαιριστής, ο οποίος αγωνιζόταν ως μέσος και έγινε γνωστός με την ομάδα του Άρη Θεσσαλονίκης, κατακτώντας το πρώτο μεταπολεμικό πρωτάθλημα.

## Σταδιοδρομία
Ο Καφταντζής αγωνίστηκε για πρώτη σεζόν με την ομάδα του Άρη το 1945, κατακτώντας το πρωτάθλημα Θεσσαλονίκης και συμμετέχοντας στα δύο εντός έδρας παιχνίδια της τελικής φάσης του πρωταθλήματος Ελλάδας, όπου ο Άρης κατέβαλε τον Ολυμπιακό και την ΑΕΚ και κατέκτησε τον πρώτο μεταπολεμικό τίτλο.

Αγωνιζόταν σαν δεξί χαφ, διακρινόμενος για τα αμυντικά του καθήκοντα. Στις 2 Μαρτίου 1947, ο τερματοφύλακας Κώστας Βελλιάδης απουσίασε από τον αγώνα του Άρη εναντίον του Ηρακλή, με τον επιθετικό Άγγελο Βασιλειάδη να τον αντικαθιστά αρχικά, αλλά όταν στις αρχές του δευτέρου ημιχρόνου οι "κυανόλευκοι" προηγούνταν με 3-1, Βασιλειάδης ανέλαβε χρέη επιθετικού με τον Καφταντζή να φοράει τα γάντια του τερματοφύλακα.

Την σεζόν 1948-49, ο Καφταντζής υπήρξε βασικό στέλεχος της ομάδας των "κίτρινων" στην κατάκτηση του πρωταθλήματος Θεσσαλονίκης, παίζοντας και στους τέσσερις αγώνες της τελικής φάσης του πανελλήνιου πρωταθλήματος, όπου ο Άρης κατέλαβε την τρίτη θέση.

Ο Άρης έφθασε στον τελικό του κυπέλλου Ελλάδας του 1950, με τον Καφταντζή στην ενδεκάδα που ηττήθηκε από την ΑΕΚ στο γήπεδο της Λεωφόρου Αλεξάνδρας. Ο μέσος των "κίτρινων" κρέμασε τα παπούτσια του μετά την εμφάνιση του κατά του ΠΑΟΚ για το πρωτάθλημα Θεσσαλονίκης, στις 26 Νοεμβρίου 1950.

## Παραπομπές


## Πηγές

* Βασίλης [άγνωστο επίθετο], *Την καρδιά αν ρωτήσεις ποτέ...Αυτοί που μας έφτασαν ως τα εκατό*, αυτοέκδοση, 2014. ISBN 978-960-93-5927-6
* Καφταντζής Σίμος | aris.re

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Μέσοι ποδοσφαιριστές
Κάντις Πάτον

Η **Κάντις Πάτον** (*Candice Kristina Patton*, 24 Ιουνίου 1988) είναι Αμερικανίδα ηθοποιός. Είναι ευρέως γνωστή για το ρόλο της ως Iris West στην τηλεοπτική σειρά *[[The Flash (2014 TV series)|The Flash]]*.

## Προσωπική Ζωή
Γεννήθηκε στο Τζάκσον του Μισισίπι αλλά μεγάλωσε στο Πλάνο του Τέξας. Φοίτησε στο Southern Methodist University στο Ντάλλας.

## Καριέρα
μικρογραφία|Η Κάντις Πάτον σε φεστιβάλ θαυμαστών σούπερ ηρώων και των κακών αυτών (Heroes & Villains Fan Fest) στην πόλη  Secaucus του Νιού Τζέρσεϋ στις 16 Σεπτεμβρίου του 2017.
Συμμετείχε σε πολλές τηλεοπτικές σειρές συμπεριλαμβανομένου και της σαπουνόπερας Τόλμη και Γοητεία. Έλαβε έναν ρόλο ως Mercedes στην τηλεοπτική σειρά *Sorority Forever*. Συμμετείχε ως Iris West στην τηλεοπτική σειρά *[[The Flash (2014 TV series)|Flash series]]* για το κανάλι CW. Το  *BuddyTV* την κατέταξε στην 5η θέση στη λίστα με τις *100 πιο σέξι γυναίκες της τηλεόρασης για το 2014*. Τον Μάιο του 2015, η Πάτον κατετάγη 61η στη λίστα του *Μάξιμ* με τις 100 πιο καυτές γυναίκες.

## Φιλμογραφία

## Παραπομπές


## Εξωτερικοί σύνδεσμοι

* 

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Έμιλι Μπετ Ρίκαρντς

Η **Έμιλι Μπετ Ρίκαρντς** (*Emily Bett Rickards*, γενν. 24 Ιουλίου 1991) είναι Καναδή ηθοποιός, γνωστή για τον ρόλο της ως Felicity Smoak στο κανάλι The CW της τηλεοπτικής σειράς *[[Arrow (τηλεοπτική σειρά)|Arrow]]*.

## Προσωπική ζωή
Η Ρίκαρντς γεννήθηκε και μεγάλωσε στη Δυτική Πλευρά του Καναδά. Ξεκίνησε τη καριέρα της σε νεαρή ηλικία, συστήθηκε με το μουσικό θέατρο και το χορό, με την ελπίδα αργότερα να συστηθεί με σοβαρότερες υποκριτικές δουλείες. Αποφοίτησε από το λύκειο νωρίς και στη συνέχεια φοίτησε στο Vancouver Film School, ολοκληρώνοντας το Acting Essentials Program. Επίσης η Ρίκαρτντς φοίτησε στο Alida Vocal Studio in Vancouver.

## Καριέρα
Η Ρίκαρντς εμφανίστηκε στο βίντεο κλίπ των Nickelback στο τραγούδι "Never Gonna Be Alone" το 2008 και, έπειτα απο δευτερεύοντες ρόλους, υποδύθηκε την Felicity Smoak στην τηλεοπτική σειρά *[[Arrow (τηλεοπτική σειρά)|Arrow]]* το 2012. Αρχικά υπέγραψε για ένα επεισόδιο ως guest star, η χημεία της με τον τηλεοπτικό αστέρα Στίβεν Άμελ σε συνδιασμό με την θετική αντίδραση την οδήγησε να υπογράψει ως επαναλαμβανόμενη συμπρωταγωνιστή στον πρώτο κύκλο, και ως κύριο χαρακτήρα στον δέυτερο. Το επόμενο έτος θα υποδυθεί την Lauren Phillips στην τηλεοπτική ταινία *[[Christopher Porco#In popular culture|Romeo Killer: The Chris Porco Story]]*.

## Φιλμογραφία

## Παραπομπές


## Εξωτερικοί σύνδεσμοι

* 
* 
* 
* 

Κατηγορία:Καναδές ηθοποιοί κινηματογράφου
Κατηγορία:Καναδές ηθοποιοί τηλεόρασης
Κατηγορία:Καναδές ηθοποιοί φωνής
Système universitaire de documentation

Το **Système universitaire de documentation** ή **SUDOC** (*Πανεπιστημιακό σύστημα τεκμηρίωσης*) είναι σύστημα καταλόγων βιβλιοθήκης που χρησιμοποιείται από τις βιβλιοθήκες των πανεπιστημίων και ιδρυμάτων της τριτοβάθμιας εκπαίδευσης στη Γαλλία για τον εντοπισμό, παρακολούθηση και διαχείριση των εγγράφων και τεκμηρίων που έχουν στην κατοχή τους. Ο κατάλογος περιλαμβάνει περίπου 9 εκατομμύρια αναφορές για τεκμήρια όπως βιβλία, διατριβές, περιοδικά, ηλεκτρονικές πηγές οπτικοακουστικού υλικού, μικροφίλμ, χάρτες, παρτιτούρες, χειρόγραφα και παλιά βιβλία κ.α. και επιτρέπει στους σπουδαστές και τους ερευνητές να αναζητήσουν βιβλιογραφικές πληροφορίες και πληροφορίες εντοπισμού σε πάνω από 3.400 κέντρα τεκμηρίωσης.  Συντηρείται από τη Βιβλιογραφική Υπηρεσία Ανώτερης Εκπαίδευσης.

## Παραπομπές


## Εξωτερικοί σύνδεσμοι
* SUDOC

Κατηγορία:Βιβλιοθηκονομία
Κρίτων Καλογιάννης

Ο **Κρίτων Καλογιάννης** ήταν Έλληνας ποδοσφαιριστής, ο οποίος αγωνιζόταν ως επιθετικός στην ομάδα του Άρη Θεσσαλονίκης από το 1946 μέχρι το 1950.

## Καριέρα
Την πρώτη του σεζόν με την ομάδα των "κίτρινων", ο Καλογιάννης κατέλαβε την τρίτη θέση στο πρωτάθλημα Θεσσαλονίκης, σκοράροντας το πρώτο του γκολ με την ομάδα του Άρη στις 2 Μαρτίου 1947, όταν ο Άρης ηττήθηκε από τον Ηρακλή με 5-1, ελλείψει του βασικού τερματοφύλακα Βελλιάδη.

Την επόμενη χρονιά, οι "κίτρινοι" κατέλαβαν την δεύτερη θέση στο τοπικό πρωτάθλημα, χάνοντας στο τελευταίο και σημαντικότερο ματς από τον ΠΑΟΚ με 0-1, στις 29 Φεβρουαρίου 1948, με τον Καλογιάννη στην σύνθεση της ομάδας, η οποία αγωνίστηκε στο μεγαλύτερο μέρος του αγώνα με δέκα παίκτες λόγω τραυματισμού του Μιχάλη Κολωνιάρη.

Το 1948-49, ο Άρης κατέκτησε μετά από τρία χρόνια το πρωτάθλημα Θεσσαλονίκης και προκρίθηκε στην τελική φάση του πανελλήνιου πρωταθλήματος. Τον Ιούλιο του 1949, ο Άρης έφερε εντός έδρας ισοπαλία με 4-4 με τον Ολυμπιακό, ενώ ηττήθηκε στον Πειραιά, πριν αντιμετωπίσει τον Παναθηναϊκό στις 17 Ιουλίου, σε αγώνα που διακόπηκε εις βάρος των "κίτρινων" λόγω επεισοδίων. Στον τελευταίο αγώνα με τους "πράσινους" στην Θεσσαλονίκη, ο Άρης παρέταξε κυρίως αναπληρωματικούς αθλητές, με τον Καλογιάννη να αγωνίζεται σαν δεξί εξτρέμ.

Στην τελευταία του χρονιά με την φανέλα του Άρη, ο Καλογιάννης έπαιξε σε μόλις δύο αγώνες για το πρωτάθλημα Θεσσαλονίκης, σκοράροντας στην εκτός έδρας ισοπαλία με 2-2 κατά του Μακεδονικού, δέκα λεπτά πριν την λήξη του αγώνα.

## Παραπομπές


## Πηγές

* *Την καρδιά αν ρωτήσεις ποτέ... Αυτοί που μας έφτασαν ως τα εκατό*, ISBN 978-960-93-5927-6
* Καλογιάννης Κρίτων | aris.re

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Επιθετικοί ποδοσφαιριστές
Συμπόσιον (Ξενοφών)

To ***Συμπόσιον*** είναι ένα από τα σωκρατικά έργα του Ξενοφώντα, ένας διάλογος γραμμένος μεταξύ του 390 και 370 π.Χ. Ο Σωκράτης με μια συντροφιά διασκεδάζει και συζητάει για τον έρωτα.

Τα σημαντικά θέματα του έργου περιλαμβάνουν την ομορφιά και την επιθυμία, τη σοφία, την αρετή και το γέλιο που προκαλεί ο Φίλιππος και ο αστείος λόγος των επισκεπτών του δείπνου. Ο Ξενοφώντας επιδεικνύει την έξυπνη χρήση του παιχνιδιού (παιδία) και της σοβαρότητας (σπουδή) για να χειριστεί τη συζήτηση των θεμάτων με τρόπο κατάλληλο για ένα συμπόσιο.

## Εξωτερικοί σύνδεσμοι
* Το Project Gutenberg έχει το ηλεκτρονικό κείμενο 

Κατηγορία:Έργα του Ξενοφώντα
Βασίλης Τσίπρας

Ο **Βασίλης Τσίπρας του Σταύρου** (Βούλπη Ευρυτανίας, 4 Νοεμβρίου 1939 - Αθήνα, 24 Φεβρουαρίου 2015) ήταν Έλληνας δικηγόρος, που χρημάτισε βουλευτής Ευρυτανίας από το 2000 ως το 2004.

## Βιογραφία
Γεννήθηκε στη Βούλπη της Ευρυτανίας. Μετά την ολοκλήρωση των γυμνασιακών του σπουδών στο Καρπενήσι, φοίτησε στη Νομική Σχολή του Πανεπιστημίου των Αθηνών, από όπου έλαβε πτυχίο και έπειτα άδεια δικηγόρου. Στη διάρκεια των σπουδών του ανέπτυξε αγωνιστική δραστηριότητα. 
Στην πολιτική ενεργοποιήθηκε από τα νεανικά του χρόνια, μέσα από τη νεολαία της ΕΡΕ. Το 1996 ήταν για πρώτη φορά υποψήφιος στις βουλευτικές εκλογές εκείνης της χρονιάς, χωρίς επιτυχία, αν και έλαβε 5.250 σταυρούς. Άσκησε το δικηγορικό επάγγελμα και για 3 δεκαετίες ήταν σύμβουλος του Χρυσόστομου Καραπιπέρη. Ήταν επίσης επί μακρόν μέλος του Δικηγορικού Συλλόγου Αθηνών.
Έπειτα από τις εκλογές του 2000 αντικατέστησε τον βουλευτή Δημοσθένη Τσιαμάκη με απόφαση του Εκλογοδικείου τον Σεπτέμβριο της ίδιας χρονιάς.
Ήταν παντρεμένος με την οικονομολόγο Ελένη Φραγκεδάκη και απέκτησε 2 γιους.
Πέθανε από μυοκαρδιακό έμφραγμα το 2015.

## Πηγές


Κατηγορία:Έλληνες δικηγόροι του 20ού αιώνα
Κατηγορία:Βουλευτές Ευρυτανίας
Κατηγορία:Βουλευτές εκλεγμένοι με τη Νέα Δημοκρατία
Μάικλ Γκόουβ

Ο **Μάικλ Γκόουβ** (αγγλ. ***Michael Gove***, γεννημένος στις 26 Αυγούστου 1967) είναι Βρετανός πολιτικός που διατελεί Υπουργός Στέγασης καθώς επίσης και Υπουργός Διακρατικών Σχέσεων στην Κυβέρνηση του Ρίσι Σούνακ. Είναι βουλευτής του Συντηρητικού Κόμματος από το 2005 εκπροσωπώντας την εκλογική περιφέρεια του Σάρρεϋ Χηθ (Surrey Heath parliamentary constituency). 

## Πολιτική Καριέρα
Επί της πρώτης Κυβερνήσεως του Ντέιβιντ Κάμερον, το 2010, τοποθετήθηκε Υπουργός Παιδείας και το 2014 έγινε Υπεύθυνος Κομματικής Πειθαρχίας της Κυβέρνησης για τη Βουλή των Κοινοτήτων (Government Chief Whip in the House of Commons). Κατόπιν των γενικών εκλογών του 2015 τοποθετήθηκε Υπουργός Δικαιοσύνης στην δεύτερη Κυβέρνηση Κάμερον.

Εν όψει του δημοψηφίσματος για την παραμονή της Βρετανίας στην ΕΕ, τάχθηκε υπέρ της Αποχώρησης.

Η Τερέζα Μέι αρχικά  τον απέλυσε το 2016 ωστόσο, μετά τις εκλογές του 2017 ο Γκόουβ επέστρεψε στην κυβέρνηση της Μέι ως υπουργός Περιβάλλοντος, Τροφίμων και Γεωργίας.

Στις Κυβερνήσεις του Μπόρις Τζόνσον υπηρέτησε πρώτα ως Καγκελάριος του Δουκάτου του Λάνκαστερ και στην συνέχεια ως Υπουργός Διακρατικών Σχέσεων και Υπουργός Στέγασης. 

Τα δύο τελευταία υπουργεία του ανατέθηκαν και στην Κυβέρνηση του Ρίσι Σούνακ. 

## Δείτε επίσης
* Λόρδος Καγκελάριος (Υπουργός Δικαιοσύνης)
* Κυβέρνηση του Ηνωμένου Βασιλείου

## Παραπομπές


## Εξωτερικοί σύνδεσμοι
* Michael Gove επίσημη ιστοσελίδα
* Michael Gove "προφίλ" στην επίσημη ιστοσελίδα του Συντηρητικού Κόμματος

Κατηγορία:Βρετανοί πολιτικοί
Σταμάτιος Κορυζής

Ο **Σταμάτιος Κορυζής** (1815 - 1898) ήταν Έλληνας πολιτικός.

## Βιογραφικά στοιχεία

Γεννήθηκε στον Πόρο και ήταν γιος του Γεωργίου Κορυζή. Ήταν κτηματίας και έμπορος. Εξελέγη για πρώτη φορά βουλευτής Τροιζηνίας στις εκλογές του 1862 και επανεξελέγη σε αυτές του 1865, του 1868, του 1869, του 1873 και του 1874. 

Ήταν παντρεμένος και είχε αποκτήσει έναν γιο, τον Γεώργιο Κορυζή.
## Πηγές


Κατηγορία:Βουλευτές Τροιζηνίας
Μαρίνα Βλαχάκη

Η **Μαρίνα Βλαχάκη** (Ηράκλειο Κρήτης, 16 Ιουλίου 1962) είναι Ελληνίδα λαϊκή τραγουδίστρια.

## Βιογραφία
Γεννήθηκε στις 16 Ιουλίου του 1962 στον Ηράκλειο Κρήτης και μεγάλωσε στη Αθήνα. Σπούδασε φωνητική και θεωρία στον Πειραϊκό Σύνδεσμο και μετά στο Δημοτικό Ωδείο του Πειραιά. Ξεκίνησε να τραγουδάει από 15 χρόνων, δίπλα στη Μαρινέλλα στη «Νεράιδα», και συνέχισε τις εμφανίσεις πλάι σε επίσης, κορυφαία ονόματα, όπως ο Τόλη Βοσκόπουλο, η Ρίτα Σακελλαρίου, ο Γιώργο Ζαμπέτα, η Βίκυ Μοσχολιού, ο Γιάννη Πουλόπουλο, η Χριστιάνα και, ένα χρόνο πριν συνεργαστεί με το Στράτο Διονυσίου, βρέθηκε στα «Δειλινά» κοντά στο Δημήτρη Μητροπάνο, το Μανώλη Μητσιά, την Τάνια Τσανακλίδου, την Άννα Βίσση, την Ελπίδα, το Χάρρυ Κλυνν (Με τον Μητροπάνο και τον Χαρρυ Κλυνν συνεργάστηκε για 6 σεζόν Αθήνα, Θεσσαλονίκη και σε όλες τις πόλεις της Ελλάδας) τον Αντώνη Καλογιάννη. Εκεί την άκουσε για πρώτη φορά ο Στράτος Διονυσίου και την επόμενη σεζόν συνεργάστηκαν τυχαία στη «Φαντασία». Μαζί του τραγουδούσαν ο Τόλης Βοσκόπουλος, ο Μιχάλης Μενιδιάτης, η Λίτσα Διαμάντη, η Δούκισσα, ο Θέμης Αδαμαντίδης, ο Νίκος Νομικός. Τότε ο Στράτος Διονυσίου πρότεινε στη Μαρίνα Βλαχάκη να γίνει παρτενέρ του και από το 1980 και για σχεδόν 10 συναπτά έτη, ήταν παρτενέρ του στις πίστες, στο στούντιο, στις συναυλίες και σε ολες τις live εμφανισεις τους, συμμετείχε στις επιτυχίες του τη δεκαετία του ’80 και στους δύο πρώτους προσωπικούς της δίσκους ο Στράτος Διονυσίου συμμετέχει σε δύο ντουέτα: το «Κράτησέ με» και το «Μου λείπεις», όπως και στις δεύτερες φωνές.

Έχει κάνει 5 προσωπικούς δίσκους:

* 1987: «Κράτησέ με», με τη συμμετοχή του Στράτου στο ομώνυμο τραγούδι του δίσκου, στον οποίο συμμετέχει επίσης και ως συνθέτης, γράφοντας τη μουσική στο τραγούδι «Ήρθα κοντά σου», σε στίχους του Γ. Κλεφτογιώργου.
* 1989: «Είσαι ο ένας», στον οποίο, επίσης ο Στράτος συνέθεσε το ομώνυμο τραγούδι, καθώς επίσης κι άλλα 2 τραγούδια, όπως το «Ξεγελάστηκα» και το «Τι μας χωρίζει», σε στίχους Γ. Βρούβα. Στο δίσκο αυτό υπάρχει και το ντουέτο «Μου λείπεις» με το Στράτο, σε στίχους και μουσική Τάκη Μουσαφίρη
* 1991: «Δεν έχεις φύγει», στίχοι Γ. Λεκάκη, μουσική Τ. Χαμουρτιάδη, που το ομώνυμο τραγούδι  ήταν αφιερωμένο στο Στράτο.
* 1992: «Ισόβια μαζί σου». Το ομώνυμο τραγούδι ακούστηκε και στην ταινία «Όλα είναι δρόμος», 
* 1997: «Μια εγώ, μια εσύ».

Έχει συνεργαστεί με σημαντικούς δημιουργούς, όπως οι Χρ. Νικολόπουλος, Τ. Σούκας, Θ. Πολυκανδριώτης, Α. Χρυσοβέργης, Σπ. Γιατράς, Τ. Μουσαφίρης, Β. Παπαδόπουλος, Ν.Λουκάς, Σ. Μαραγκουδάκη, Γ. Κλεφτογιώργος, Μ. Γιαπράκας, Σ. Τσιλίκης, Γ. Βρούβας και Ιφιγένεια Γιαννοπούλου.

### Digital Singles
Toν Οκτώβριο του 2017 κυκλοφόρησε από το Ogdoo Music το «Μια Στάλα Εσύ » σε στίχους Κώστα Μπαλαχούτη και σε μουσική του Γιάννη Πηλιχού, και έπαιξε στην τηλεοπτική σειρά του ΑLPHA «Τατουάζ»

Νοέμβριο του 2020 κυκλοφόρησε το «Δυο Στροφές» σε στίχους του Γιώργου Κλεφτογιώργου και σε μουσική του Σταμάτη Χρήστου από την Music Mirror.

Αύγουστος του 2021 το «Αγάπη Και Φως» σε μουσική του Σταμάτη Χρήστου και σε στίχους της Μαρίνας Βλαχάκη από την Music Mirror.

## Παραπομπές


Κατηγορία:Λαϊκοί τραγουδιστές
Κατηγορία:Ελληνίδες τραγουδίστριες